

Kultuuriministeerium Meie: 26.08.2024 nr. 1-6.2 / 21

min@kul.ee Teie: 16.08.2024 nr. nr 1-11/953-1margus.klaan@kul.ee

Pealkiri: **Kultuuriministri määruse eelnõu kooskõlastamiseks ja arvamuse avaldamiseks esitamine**

**Spordikoolituse ja -Teabe Sihtasutuse arvamus ja ettepanekud**

Kiiduväärselt terviklik ja süsteemne.

Mõned ettepanekud:

**Määruse eelnõu ja seletuskiri**

§ 5. Spordivaldkonna partnerorganisatsiooni toetus ja § 8. Nõuded taotlejale

Partnerorganisatsioonid tegutsevad erinevate eraõiguslike juriidiliste isikute vormis ning kõik neist ei ole defineeritud Spordiseaduse § 4. mõistes.

Oleks otstarbekas kinnitada (kindlaks ajaperioodiks) Partnerorganisatsioonid nimeliselt.

**Lisa: Spordialaliidu toetuse taotlejate hindamise kriteeriumid ja toetuse arvutamise kord**

Punkt 8, tabel 1 OM alade saavutuspunktid täiskasvanute sportlike tulemuste eest

Punkt 9, tabel 2 Muude alade saavutuspunktid täiskasvanute sportlike tulemuste eest

Tabelites mõiste MM üldvõit kasutamine.

Kui MM tiitel selgub osavõistluste/etappide kokkuvõttes, siis ei saa see olla vähemkaalukam, kui ühekordsel võistlustel saavutatud MM-tiitel.

Punktis 12.5. asendada kutsekomisjon terminiga hindamiskomisjon:

12.5. spordialaliidu treenerite hindamiskomisjoni regulaarne tegutsemine. Kontrollitakse hindamiskomisjoni olemasolu ning selle tegevust. Spordialaliit kaotab 1 punkti, kui hindamiskomisjoni ei ole moodustatud, hindamiskomisjon ei ole aasta jooksul kogunenud ega pikendanud või välja andnud ühtegi kutset või hindamiskomisjoni töös esineb puudusi;

12.10. Euroopa Liidu projektides osalemine ja Euroopa Liidu toetuste kaasamine spordiala arendamiseks. Kontrollitakse spordialaliitude poolt esitatud andmete alusel. Spordialaliit saab 1 punkti, kui spordialaliit on osalenud vähemalt ühes Erasmus+ programmi koostööpartnerluse projektis.

12.11. Kuulumine ja aktiivne osalus Spordikoolituse ja -Teabe Sihtasutuse poolt koondatud Erasmus+ spordiliitude treenerite õpirände konsortsiumis. Spordialaliit saab 1 punkti, kui spordialaliit on osalenud aastas vähemalt ühes õpirände projektis.

29. Sportlaste individuaaltreenereid toetatakse vastavalt treenitava sportlase tasemele. C-taseme sportlaste treenerite hulgast teeb toetuse andja valiku, kes saavad igakuist toetust vastavalt sportlikele tulemustele ja spordialaliidu ettepanekutele.

Sportlase individuaaltreeneril peab olema kehtiv treenerikutse.

Toomas Tõnise

Juhatuse liige

allkirjastatud digitaalselt